Kostol Panny Márie Kráľovnej anjelov (Plovdiv)

**Kostol Panny Márie Kráľovnej anjelov** () je rímskokatolícky kostol z 30. rokov 20. storočia ležiaci v centrálnej časti mesta Plovdiv v Plovdivskej oblasti v južnom Bulharsku.

## Lokalita
Budova leží v centrálnej časti Plovdivu na ulici „Krali Marko“ () č. 10.

## Dejiny a súčasnosť
Výstavba kostola začala v roku 1934. Dokončená a vysvätená bola budova v roku 1937. Kostol vysvätil biskup Vikenti Peev, ktorý ho zároveň premenil na sídelný chrám kapucínskeho rádu v Plovdive. V roku 1985 bol kostol vyhlásený za kultúrnu pamiatku. V roku 2020 sa s povolením bulharského *Národného inštitútu pre nehnuteľné kultúrne dedičstvo* () začalo s reštauráciou budovy.

Kostol je v súčasnosti funkčný chrám pod správou Rádu kapucínov. Patrí pod sofijsko-plovdivskú diecézu.

## Charakteristika
Budova bola postavená podľa projektu plovdivského architekta Dimităra Popova. Kostol bol postavený predovšetkým pre potreby mužského kláštora Rádu kapucínov, ktorí sídli vo vedľajšej budove. Okrem budovy samotného kostola sa v kostolnom dvore nachádza niekoľko menších budov.

Kostolný sviatok sa slávi 2. augusta.

## Štatút a dôvod pamiatkovej ochrany
Kategória: kultúrna pamiatka miestneho významu

Za kultúrnu pamiatku bol kostol vyhlásený výnosom č. 395 z 13. februára 1985.

## Zaujímavosti
* Autor budovy, architekt Dimităr Popov patril k významným plovdivským architektom. Narodil sa v Simeonovgrade a štúdiá architektúry absolvoval v nemeckom Stuttgarte. Je autorom mnohých významných budov v meste, pričom najvýznamnejšou medzi nimi je stavba plovdivskej  Národnej strednej obchodnej školy. Bol taktiež dvorným architektom významných plovdivských obchodníckych rodín, ktoré sa venovali obchodu s tabakom, ako aj výrobe tabakových výrobkov a ktorým staval sklady, výrobné budovy, ale aj rodinné domy.
* Biskup Peev, ktorý kostol vysvätil a venoval Rádu kapucínov zomrel v roku 1941 a je pochovaný v Katedrále svätého Ľudovíta. 

## Galéria

Plovdiv-2020-08-VirginMaryQeenOfAngels07.jpg|pohľad na kostol z juhovýchodu
Plovdiv-2020-08-VirginMaryQeenOfAngels06.jpg|pohľad na kostol zo severovýchodu
Plovdiv-2020-08-VirginMaryQeenOfAngels09.jpg|pohľad na kostol z východu
Plovdiv-2020-08-VirginMaryQeenOfAngels12.jpg|celkový pohľad na južnú fasádu kostola
Plovdiv-2020-08-VirginMaryQeenOfAngels11.jpg|celkový pohľad na východnú fasádu kostola
Plovdiv-2020-08-VirginMaryQeenOfAngels02.jpg|detailný pohľad na vrchnú časť severnej fasády
Plovdiv-2020-08-VirginMaryQeenOfAngels10.jpg|detailný pohľad na vrchnú časť južnej fasády
Plovdiv-2020-08-VirginMaryQeenOfAngels03.jpg|detailný pohľad na sochu Panny Márie vo vrchnej časti severnej fasády
Plovdiv-2020-08-VirginMaryQeenOfAngels04.jpg|detailný pohľad na vstup do kostola v severnej fasáde
Plovdiv-2020-08-VirginMaryQeenOfAngels08.jpg|detailný pohľad na časť východnej fasády
Plovdiv-2020-08-VirginMaryQeenOfAngels05.jpg|detailný pohľad na rad okien v severnej fasáde
Plovdiv-2020-08-VirginMaryQeenOfAngels13.jpg|detailný pohľad na okná vo východnej fasáde


## Referencie

## Iné projekty

Kategória:Rímskokatolícke kostoly v Bulharsku
Kategória:Stavby v Plovdive
Kategória:Kostoly zasvätené Panne Márii
Kategória:Kostoly postavené po oslobodení Bulharska
Kategória:Kultúrne pamiatky v Bulharsku
Kategória:Architektúra z 1937